砷

砷係一個化學元素，元素符號As，原子序33，原子量係74.92160(2)。

Arsenic呢個字來自波斯話زرنيخ‎ Zarnikh，意思係「黃色嘅雌黃」。Zarnikh 又來自希臘話嘅arsenikon同一個類似嘅希臘字arsenikos，意思係陽性嘅或者有權勢嘅。

第一次有關砷嘅紀錄係響1250年，由大阿爾伯特所完成。佢係一種以有毒出名嘅類金屬，有好多同素異形體，黃色同幾種黑、灰色嘅係一部份常見嘅種類。三種有唔同晶格結構嘅類金屬形式砷存在響自然界。砷同其化合物被運用響農藥、除草劑、殺蟲劑同好多種合金之中。

同位素 
自然界中存在嘅砷得一種同位素，響2003年，至少有33種放射性同位素整咗出來，原子量從60到92都有。其中最穩定嘅係73As，半衰期80.3日。比穩定嘅75As衰變嗰陣傾向發生β+衰變，重啲嘅就傾向β-衰變，不過亦有啲例外。